**ՀԻՄՆԱՎՈՐՈՒՄ**

««**ՀԱՆՐԱԿՐԹՈՒԹՅԱՆ ՄԱՍԻՆ**»  **ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**» **ՕՐԵՆՔԻ ՆԱԽԱԳԾԻ**

1. **Իրավական ակտի ընդունման անհրաժեշտությունը**

«Հանրակրթության մասին»  օրենքում փոփոխություններ և լրացումներ կատարելու մասին» «Հայաստանի Հանրապետության օրենքի նախագծով առաջարկվող փոփոխությունները պայմանավորված են հաստատության տնօրենի հավակնորդին տրվող հավաստագրի գործողության ժամկետի, դրանով պայմանավորված կարգավորումների հստակեցման, ինչպես նաև ուսուցչի մասնագիտական զարգացմանն ուղղված՝ հերթական և կամավոր ատեստավորումների գործընթացների արդյունքում կառավարության որոշումներով սահմանված դեպքերում զբաղեցրած պաշտոնին չհամապատասխանելու դեպքերի տարանջատման, օրենքում որոշ հասկացություններ, լիազորող նորմերի ձևակերպումներ ու դրույթներ վերանայելու անհրաժեշտությամբ:

1. **Ընթացիկ իրավիճակը և խնդիրները**

Տնօրենների հավաստագրման և պաշտոնում նշանակման գործընթացի դիտարկումները ցույց են տալիս հետևյալը. հավաստագիրը անձին տրվում է «Հանրակրթության մասին»  օրենքի 12-րդ հոդվածի և Կրթության և գիտության նախարարի 2010 թվականի մայիսի 15-ի N 395-Ն հրամանի կարգավորումներին համապատասխան՝ 5 տարի ժամկետով:

Միաժամանակ, նախարարի վերոնշյալ հրամանով սահմանված են դրույթներ՝ հավաստագրի դադարեցման հիմքերի, դրա արդյունքում տնօրենի հետ կնքած պայմանագիրը լուծելու դեպքերի մասով:

Գործող իրավակարգավորումներով ստացվում է, որ ««Հանրակրթության մասին»  օրենքով և վերոնշյալ հրամանով հավաստագիրը տրվում է 5 տարի ժամկետով, որի ընթացքում անձը իրավունք է ստանում դիմելու և մասնակցելու տնօրենի թափուր տեղի համար անցկացվող մրցույթին, իսկ նշանակվելուց հետո տնօրենի պաշտոնավարման համար հիմք է կնքված պայմանագիրը ժամկետը:

«Հանրակրթության մասին»  օրենքում կա ևս մեկ կարգավորում, համաձայն որի՝ **«Սահմանված կարգով աշխատանքային պայմանագիր կնքած պետական ուսումնական հաստատության տնօրենը պաշտոնավարում է մինչև իր լիազորությունների ավարտը՝ անկախ ուսումնական հաստատության ղեկավարման իրավունքի՝ հավաստագրի հնգամյա ժամկետը լրանալուց։»:**

Կառավարման նոր համակարգի անցած հաստատության տնօրենի պաշտոնավարման հնգամյա ժամկետը լրանալու դեպքում զարգացման ծրագրի կատարողականի դրական արդյունքով տնօրենի հետ կնքվում է պաշտոնավարման հնգամյա նոր պայմանագիր, սակայն հավաստագրման պահանջ սահմանված չէ այն հիմնավորմամբ, որ կատարողական լավ արդյունք ցուցաբերած տնօրենը իր աշխատանքի արդյունավետությունն ապահովում է առավելապես ոլորտի օրենսդրության, հաստատությունում իրավիճակային կարգավորման ենթակա իրավահարաբերությունների լավ իմացության արդյունքում, որն էլ հավաստագրման բովանդակության հիմքում է դրված:

Նկարագրվածից հետևում է, որ եթե սահմանված պահանջին համապատասխան՝ տնօրենը հավաստագրի առկայությամբ ընտրվել կամ նոր ընթացակարգով նշանակվել է հաստատության տնօրեն, պայմանագրի ժամկետը դեռ չի լրացել, բայց հավաստագրի ժամկետը լրացել է (հավաստագիր ստանալու օրվանից ավելի ուշ է տնօրենի պաշտոնին նշանակվել կամ պաշտոնավարման ժամկետը երկարաձգվել է), ապա այս դեպքերում նույն հավաստագրի դադարեցման մասին կարգավորումները կիրառելի չեն լինում գործող այդ տնօրենների համար:

Ստացվում է՝ Կրթության և գիտության նախարարի 2010 թվականի մայիսի 15-ի N 395-Ն հրամանի 55-րդ կետի ենթակետերով սահմանված՝ տնօրենների հավաստագրի դադարեցման մասին հիմքերն ունեցող ոչ բոլոր տնօրենների համար կարող են գործել դրույթները, որովհետև մեծ թվով տնօրենների դեպքում հնարավոր է՝ հավաստագրի ժամկետի լրանալուց հետո կարող են առաջանալ դադարեցման հիմքեր:

Վերոգրյալից ելնելով՝ անհրաժեշտություն է առաջանում այնպիսի կարգավորում սահմանել, որ հստակեցեցվի և՛ հավաստագրի գործողության ժամկետն ու, տրամադրման նպատակը, և՛ հավաստագրի կասեցման դեպքերի հավասարաչափ ազդեցությունը բոլորի վրա՝ կիրառման անհրաժեշտություն առաջանալու դեպքում:

2024 թվականից ծագած իրավահարաբերություններով՝ հաստատություններն անցել են վարչատնտեսական կառավարման, սակայն գործող օրենսդրությամբ կառավարման նոր համակարգի անցնելու հիմք է համարվում տնօրենի նշանակումը: Մեխանիզմի գործարկման ընթացքում դպրոցի բնականոն գործընթացը կազմակերպելու համար այս կարգավորումը խոչընդոտներ է ստեղծում այն առումով, որ երբեմն տարբեր հիմնավորումներով մի քանի անգամ հայտարարված մրցույթի արդյունքում թափուր տեղը չի համալրվում, և համակարգողի կամ այս երկու գործադիր տնօրենների պարտականությունները կատարողների համար տարանջատված գործառույթներն իրականացնելը գրեթե անհնարին է դառնում: Մանավանդ որ որևէ ժամկետային սահման չկա բովանդակային և վարչատնտեսական կառավարման անցնելու, և ուսումնական տարվա ցանկացած ժամկետում կարող է դպրոցը փաստացի 2 գործադիր տնօրենի մրցույթ հայտարարել, բայց հաստիքները չհամալրվեն:

Այս հիմնավորմամբ նախատեսվում է վերանայել դրույթը**՝ կառավարման նոր համակարգի անցնելու սկիզբ է համարվում տնօրենի թափուր տեղ առաջանալու ժամկետը:**

Պետական ուսումնական հաստատությունում վարչատնտեսական արդյունավետ ղեկավարման նպատակով գործառույթների պատվիրակման դեպքում համակարգողի համար սահմանվում են գործընթացը վերահսկելու մասով կարգավորում:

Տնօրենի գործառույթներում լրացվել էօրենսդրությամբ սահմանված՝ պարտադիր կրթությունից դուրս մնացած և կրթությունից դուրս մնալու ռիսկի տակ գտնվող երեխաների հայտնաբերման և դպրոց ուղղորդման կամ վերաուղղորդման աշխատանքների իրականացման մասին կարգավորում:

Հանրակրթության ոլորտում իրականացվող բարեփոխումների շրջանակում նոր մեխանիզմով ուսուցիչների մասնագիտական զարգացման և խրախուսման գործող համակարգերի գործարկումը առաջացրել է **հերթական և կամավոր ատեստավորումների արդյունքում զբաղեցրած պաշտոնին չհամապատասխանող ուսուցչի հետ կնքված աշխատանքային պայմանագիրը լուծելու դեպքերը առանձին դրույթներով և բավարար հստակությամբ սահմանելու անհրաժեշտություն:**

2023 թվականին կամավոր ատեստավորման արդյունքում 2-րդ անգամ բավարար արդյունք չցուցաբերած ուսուցիչի հետ կնքված աշխատանքային պայմանագիրը Հայաստանի Հանրապետության կառավարության 2022 թվականի ապրիլի 28-ի  N 596-Ն որոշմամբ սահմանված կարգով ենթակա էր լուծման, սակայն «Հանրակրթության մասին» օրենքի 26-րդ հոդվածի պահանջով միաժամանակ 2 ատեստավորումների արդյունքով միայն հնարավոր կլիներ վերոնշյալ որոշման պահանջը ապահովել: **Ուստի անհրաժեշտ է երկու ատեստավորումների համար տարանջատել հնարավոր հետևանքների մասով կարգավորումները:**

Անհրաժեշտություն է առաջացել սահմանելու նաև ուսուցչի մոտ **առարկայական գիտելիքի իմացությունը՝ որպես մասնագիտական զարգացման գնահատված կարիք** լինելու դեպքին վերաբերող կարգավորում, որի համաձայն՝ ուսուցիչը նույն տարում Հայաստանի Հանրապետության կառավարության սահմանած կարգով պարտադիր մասնակցում է կամավոր ատեստավորման համար իրականացվող վերապատրաստման, որից հետո՝ կամավոր ատեստավորման:

ՀՀ կառավարության լիազորող նորմերում տարածքային մանկավարժահոգեբանական աջակցության կենտրոնի մանկավարժական աշխատողների կամավոր ատեստավորման կարգի փոխարեն առաջարկվում է **սահմանել դպրոցահասակ երեխաներին մանկավարժահոգեբանական աջակցություն տրամադրող մասնագետների և մանկավարժական աշխատողների կամավոր ատեստավորման կարգի հաստատման համար լիազորող նորմ**՝ հաշվի առնելով, որ նպատակահարմար է մեկ միասնական կարգով և մեխանիզմով սահմանել վերոնշյալ մասնագետների կամավոր ատեստավորման համար ներդրվող միջոցառումը: Նախատեսվում է խնամքի կենտրոններում, նաև դպրոցներում աշխատող շահառուների համար ևս հնարավորություն ընձեռել մասնագիտական կարողություններն ստուգելու և վարձատրության բարձրացում ունենալու:

30-րդ հոդվածի 1-ին մասի 26.9-րդ կետով սահմանված՝ տնօրենի հավաստագրումից առաջ պարտադիր վերապատրաստման, հետևաբար նաև կարգի գործարկումը այլևս կիրառելի չէ, ուստի լիազորող նորմի անհրաժեշտությունը բացակայում է:

ԿԳՄՍ նախարարության ենթակայության հաստատությունների շարքում ավելացվել է **հատուկ դպրոց-ռեսուրս կենտրոնների** անվանումը:

ՀՀ կառավարության 2021 թվականի փետրվարի 11-ի թիվ 154-Ն որոշման մեջ Պարտադիր կրթությունից դուրս մնացած և պարտադիր կրթությունից դուրս մնալու **ռիսկի տակ գտնվող երեխաների բացահայտման և հաստատություն ուղղորդման մասով կարգավորումներ** են սահմանված, որոնք անհրաժեշտ է ավելացնել լիազորող նորմում՝ բովանդակության ամբողջականության ու վերնագրի անհամապատասխանության բացը լրացնելու համար:

Պարտադիր կրթությունից դուրս մնացած և պարտադիր կրթությունից դուրս մնալու ռիսկի տակ գտնվող երեխաների բացահայտման և հաստատություն ուղղորդման մասով **հանրակրթության բնագավառում տարածքային կառավարման մարմնի և Երևանի քաղաքապետի իրավասություններում ավելացվել է ՀՀ կառավարության որոշմամբ սահմանված՝ վերջինների գործառույթներից բխող համապատասխան կարգավորում:**

Վերանայվել են մի շարք ձևակերպումներ:

1. **Ակնկալվող արդյունքը**

Առաջարկվող փոփոխություններն ու լրացումները թույլ կտան հստակեցնել ոլորտում առկա իրավահարաբերությունները, կարգավորել տնօրենի հավաստագրի կասեցման դեպքերի հավասարաչափ ազդեցության հնարավորությունը:

Ուսուցիչների մասնագիտական զարգացմանն ու վարձատրության բարձրացմանն ուղղված՝ հերթական և կամավոր ատեստավորումների արդյունքում չատեստավորված մասնագետների հետ պայմանագրի լուծման մասով դրույթների հստակ տարանջատման արդյունքում այլևս այդ երկու ատեստավորումները միաժամանակ չեն դիտարկվի, այլ առանձին կետերով կկարգավորվեն՝ կիրառողների և շահառուների համար հստակ և հասկանալի դարձնելով հնարավոր հետևանքների մասին դրույթները:

Ուսուցչի մոտ մասնագիտական զարգացման գնահատված կարիքը առարկայական գիտելիքի իմացությունը լինելու դեպքում ուսուցիչը նույն տարում պարդադիր մասնակցելու է պետական բյուջեի միջոցներով կազմակերպվող համապատասխան բովանդակությամբ վերապատրաստման, որից հետո՝ Հայաստանի Հանրապետության կառավարության սահմանած կարգով՝ կամավոր ատեստավորմանը:

Կսահմանվի ուսումնական հաստատություններում վարչատնտեսական կառավարման անցնելու մեկնարկային ժամկետ, որի արդյունքում տնօրենի թափուր տեղ առաջանալու պահից սկսած՝ նշանակված գործադիր մարմինների կամ ժամանակավոր պաշտոնակատարների համար հետագա անելիքները հստակ պլանավորելու և իրականացնելու հնարավորություն կընձեռվի:

Հավաստագրի գործողության ժամկետը կհստակեցվի՝ նշանակված գործող տնօրենների համար դարձնելով այն անժամկետ նաև այն դեպքում, երբ ատեստավորման արդյունքում պայմանագրի ժամկետը երկարաձգվել է, իսկ նոր մրցույթին մասնակցող անձի համար առնվազն 5 տարի առաջ հավաստագրված լինելու մասին կարգավորում կսահմանվի:

Հանրակրթության բովանդակության փոփոխությունները կլինի առավել արդյունավետ իրականացնել՝ հնարավորինս զերծ մնալով հակասություններից և անհամապատասխանու-թյուններից:

1. **Կապը ռազմավարական փաստաթղթերի հետ**

Սույն նախագծով իրականացվող փոփոխությունների անհրաժեշտությունը բխում է ՀՀ կառավարության 2021 օգոստոսի 18-ի թիվ 1363-Ա որոշմամբ հաստատված ՀՀ կառավարության  ծրագրի «4.3 ԿՐԹՈՒԹՅՈՒՆ»  բաժնի  1-ին՝ «Կառավարության համար գերակա խնդիր է կրթության և գիտության զարգացումը, ինչի շնորհիվ է միայն հնարավոր հասնել կայուն ու ներառական զարգացման ու համընդհանուր բարեկեցության: Մարդկանց գիտելիքների և հմտությունների ուղղությամբ ներդրումները երկրի զարգացման գրավականն են: Կրթության ոլորտում նախատեսվող աշխատանքները միտված են լինելու քաղաքակիրթ, ստեղծագործ, նախաձեռնող, կարողունակ, մրցունակ և ապագան իր սեփական երկրում պատկերացնող քաղաքացու ձևավորմանը: Ոլորտի զարգացումը սերտորեն կապակցվելու է պետության զարգացման ռազմավարությանը և գերակայություններին:

Նախագծի անհրաժեշտությունը բխում է «2050 Հայաստանի վերափոխման ռազմավարություն» ծրագրի «Մինչև 2030 թվականի մեգանպատակների» գործողությունների «1․Կիրթ և կարողունակ քաղաքացի, ժողովուրդ» համար 01 մեգանպատակի թիրախային արդյունքի ցուցանիշի ապահովման պահանջից՝ «Գիտելիքի, մշակույթի, գիտակցության, հմտությունների համատարած, ներառական, նորարարական և հանրամատչելի զարգացման և յուրացման միջոցով ունենանք քաղաքակիրթ, ստեղծագործ, նախաձեռնող, կարողունակ ու մրցունակ քաղաքացի, ում համար իրավունքների իրացումը նույնքան կարևոր է, որքան պարտականությունների ու պարտավորությունների կատարումը, ով առաջին հերթին իրեն է համարում սեփական բարեկեցության և առողջության պատասխանատուն:»:

Սույն նախագծով սահմանված գործընթացի իրականացումը բխում է Հայաստանի Հանրապետության կառավարության 2021 թվականի օգոստոսի 18-ի թիվ 1363-Ա որոշմամբ հաստատված՝ ՀՀ կառավարության  ծրագրի «4.3 ԿՐԹՈՒԹՅՈՒՆ» բաժնի 1-ին՝ «Կառավարության համար գերակա խնդիր է կրթության և գիտության զարգացումը, ինչի շնորհիվ է միայն հնարավոր հասնել կայուն ու ներառական զարգացման ու համընդհանուր բարեկեցության: Մարդկանց գիտելիքների և հմտությունների ուղղությամբ ներդրումները երկրի զարգացման գրավականն են: Կրթության ոլորտում նախատեսվող աշխատանքները միտված են լինելու քաղաքակիրթ, ստեղծագործ, նախաձեռնող, կարողունակ, մրցունակ և ապագան իր սեփական երկրում պատկերացնող քաղաքացու ձևավորմանը: Ոլորտի զարգացումը սերտորեն կապակցվելու է պետության զարգացման ռազմավարությանը և գերակայություններին:», 3-րդ՝ ««Հանրակրթության ոլորտի առկա խնդիրների լուծման համար անհրաժեշտ է հանրակրթության ամբողջական և շեշտակի փոփոխություն, որի հիմնաքարը մինչև 2026 թվականը հանրակրթության նոր չափորոշիչների ամբողջական ներդնումն է հանրապետության բոլոր դպրոցների բոլոր դասարաններում՝ ապահովելով դպրոցական արդիական ու հագեցված ենթակառուցվածքի, ներառական ու զարգացնող միջավայրի, կրթական որակյալ բովանդակության, բարձրորակ ուսուցչական համակազմի և դպրոցների թափանցիկ ու արդյունավետ կառավարման ամբողջություն։ Այս նպատակի իրագործման հիմնական թիրախներն են» պարբերություններով և 3-րդ պարբերության 5-րդ կետով՝ «ստեղծել արդյունավետ, բաց, կատարողականի և վերջնարդյունքների վրա հիմնված կառավարման և ֆինանսավորման համակարգեր՝ թվայնացնելով գործընթացները, կրճատելով վարչարարությունն ու կոռուպցիոն ռիսկերը, զարգացնելով հաստատությունների կառավարման կարողությունները» սահմանված նպատակներից:

Միջոցառման անհրաժեշտությունը բխում է «2050 ՀԱՅԱՍՏԱՆԻ ՎԵՐԱՓՈԽՄԱՆ ՌԱԶՄԱՎԱՐՈՒԹՅՈՒՆ» ծրագրի «ՄԻՆՉԵՎ 2030 ԹՎԱԿԱՆԻ ՄԵԳԱՆՊԱՏԱԿՆԵՐԻ» ԳՈՐԾՈՂՈՒԹՅՈՒՆՆԵՐԻ «1․ ԿԻՐԹ ԵՎ ԿԱՐՈՂՈՒՆԱԿ ՔԱՂԱՔԱՑԻ, ԺՈՂՈՎՈՒՐԴ» համար 1 մեգանպատակի թիրախային արդյունքի ցուցանիշի ապահովման պահանջից՝ «Գիտելիքի, մշակույթի, գիտակցության, հմտությունների համատարած, ներառական, նորարարական և հանրամատչելի զարգացման և յուրացման միջոցով ունենանք քաղաքակիրթ, ստեղծագործ, նախաձեռնող, կարողունակ ու մրցունակ քաղաքացի, ում համար իրավունքների իրացումը նույնքան կարևոր է, որքան պարտականությունների ու պարտավորությունների կատարումը, ով առաջին հերթին իրեն է համարում սեփական բարեկեցության և առողջության պատասխանատուն:»:

ՀՀ կառավարության 2021 օգոստոսի 18-ի թիվ 1363-Ա որոշմամբ հաստատված ՀՀ կառավարության  ծրագրի «4.3 ԿՐԹՈՒԹՅՈՒՆ»  բաժնի 1-ին՝ «Կառավարության համար գերակա խնդիր է կրթության և գիտության զարգացումը, ինչի շնորհիվ է միայն հնարավոր հասնել կայուն ու ներառական զարգացման ու համընդհանուր բարեկեցության: Մարդկանց գիտելիքների և հմտությունների ուղղությամբ ներդրումները երկրի զարգացման գրավականն են: Կրթության ոլորտում նախատեսվող աշխատանքները միտված են լինելու քաղաքակիրթ, ստեղծագործ, նախաձեռնող, կարողունակ, մրցունակ և ապագան իր սեփական երկրում պատկերացնող քաղաքացու ձևավորմանը: Ոլորտի զարգացումը սերտորեն կապակցվելու է պետության զարգացման ռազմավարությանը և գերակայություններին:», 2-րդ՝ «Կրթության բոլոր մակարդակների համար առանցքային են լինելու ներառական կրթական միջավայրի ստեղծումը, կրթության բովանդակության և կրթական ծրագրերի արդիականացումը, անհրաժեշտ ենթակառուցվածքների արդիականացումն ու վերազինումը, ժամանակակից տեղեկատվական տեխնոլոգիաների լայն կիրառումը ուսուցման և կառավարման համակարգերում, «կրթություն-գիտություն-աշխատաշուկա» կապի ամրապնդումը: Խրախուսվելու է նաև կրթությունն ամբողջ կյանքի ընթացքում:» պարբերություններից, «2050 ՀԱՅԱՍՏԱՆԻ ՎԵՐԱՓՈԽՄԱՆ ՌԱԶՄԱՎԱՐՈՒԹՅՈՒՆ» ծրագրի «ՄԻՆՉԵՎ 2030 ԹՎԱԿԱՆԻ ՄԵԳԱՆՊԱՏԱԿՆԵՐԻ» ԳՈՐԾՈՂՈՒԹՅՈՒՆՆԵՐԻ «1․ ԿԻՐԹ ԵՎ ԿԱՐՈՂՈՒՆԱԿ ՔԱՂԱՔԱՑԻ, ԺՈՂՈՎՈՒՐԴ» համար 01 մեգանպատակի թիրախային արդյունքի ցուցանիշի ապահովման պահանջից՝ «Գիտելիքի, մշակույթի, գիտակցության, հմտությունների համատարած, ներառական, նորարարական և հանրամատչելի զարգացման և յուրացման միջոցով ունենանք քաղաքակիրթ, ստեղծագործ, նախաձեռնող, կարողունակ ու մրցունակ քաղաքացի, ում համար իրավունքների իրացումը նույնքան կարևոր է, որքան պարտականությունների ու պարտավորությունների կատարումը, ով առաջին հերթին իրեն է համարում սեփական բարեկեցության և առողջության պատասխանատուն:», «Հայաստանի Հանրապետության կրթության մինչև 2030 թվականը զարգացման պետական ծրագրի» հավելվածի 5-րդ՝ «Ռազմավարական ուղղություններով նախատեսվող քայլերը և գործողությունների շրջանակը» գլխի 80-րդ՝ «Համընդհանուր ներառական, սովորողակենտրոն կրթական միջավայրի ստեղծումը ենթադրում է բոլորի համար որակյալ կրթական ծառայությունների մատչելիություն և հասանելիություն հանրապետության ողջ տարածքում» կետի 3-րդ՝ «Այս ուղղությամբ քաղաքականությունների ու գործողությունների շրջանակը ներառում է կրթության կազմակերպման սովորողակենտրոն մեխանիզմների ընդլայնում.» բ) ենթակետի՝ «պարտադիր կրթությունից դուրս մնալու ռիսկերի կանխարգելման, դուրս մնացած երեխաների հայտնաբերման և նրանց կրթական համակարգ վերաներառման մեխանիզմների գործարկում» և 86-րդ կետի՝ «Ծրագրի իրականացումը կապահովի 2030թ. հետևյալ արդյունքային շրջանակը.» է) ենթակետի՝ «ոչ մի երեխա դուրս չի մնա պարտադիր կրթության համակարգից» սահմանված թիրախային արդյունքների ցուցանիշի ապահովման պահանջից:

««Հանրակրթության մասին» օրենքում փոփոխություններ և լրացումներ կատարելու մասին» **օրենքի նախագծի** ընդունման արդյունքում ենթաօրենսդրական իրավական ակտերում փոփոխություններ կատարելու անհրաժեշտություն կառաջանա: